Anika Smit-saak: Sielkundiges moet sê oor Smiley | Maroela Media
Anika Smit-saak: Sielkundiges moet sê oor Smiley
André van Wyk (24), die man wat homself aan die polisie oorgegee het in verband met die opspraakwekkende grumoord, verkragting en liggaamskending van Anika Smit (17) in 2010, moet vir sielkundige evaluasie gaan.
Van Wyk, wat onder sy vriende as Smiley bekend staan, het Dinsdag weer in die Pretoria-Noord-landdroshof verskyn.
Adv. Corrie Nieuwenhuys, Van Wyk se regsverteenwoordiger, het aan Maroela Media gesê die staat het 'n aansoek gebring dat Van Wyk deur 'n sielkundige ondersoek moet word. Hy sal die sielkundige evaluasie by die Kgosi Mampuru II-gevangenis ondergaan, anders as die psigiatriese waarneming wat hy in Oktober verlede jaar by die Weskoppies-hospitaal moes ondergaan.
Nieuwenhuys het gesê op aandrang van Van Wyk se ouers, gaan hulle ook 'n private sielkundige aanstel om hom te ondersoek. Albei sielkundiges se verslae moet teen die volgende hofverskyning, op 23 Junie, gereed wees.
Van Wyk bly in aanhouding nadat sy borgtogaansoek op 3 Februarie geweier is.
Van Wyk het homself op 17 September verlede jaar aan die polisie oorgegee en aanvanklik skuld beken.
Hy het, nadat daar lank vir die uitslag van DNS-toetse gewag is, eers op 31 Januarie om borgtog aansoek gedoen.
Van Wyk het tydens sy borgtogaansoek aangevoer hy was kort voordat hy homself aan die polisie oorgegee het besope en is gedreig om verantwoordelikheid vir Anika se moord te neem.
Van Wyk het aangevoer hy het kort nadat hy homself oorgegee het besef hy het 'n fout gemaak en het aangedui hy sal sy bekentenis betwis aangesien hy nie "duidelik" en "nugter" gedink het nie. Hy het ook gesê hy is jammer dat hy Anika se ouers, vriende en familie "vals hoop" gegee het deur die bekentenis af te lê, ook dat hy onnodige pyn en lyding vir sy ouers veroorsaak het en dat hy deur sy dade waardevolle tyd en hulpbronne vermors het.
Anika Smit misdaad Pretoria
Buchan reageer op sanger se ope brief
hoe kan iemand eers erkwn vir so brutale moord en die volgende keer se hy het dit nie gedoen nie ek ruik n rot dis n baie baie ernstige oortreding die
Onnodige geld mors
Onnodige geld mors, dit is al wat dit is en die aandag wat hy kry. Hy sou nie erken het oor iemand hom gedwing het nie, hy weet te veel …… Ek voel jammer vir sy ouers, ek voel egter ook, of jul het nooit na hom geluister as hy praat of julle het maar altyd alles probeer fix, omverskoning gevra en betaal as hy aangejaag het. Daar is groot fout met die jong man en ek voel jammer oor jul nie slaap, maar wat van Anika se ouers wat nooit meer kan slaap met so verskriklike hartseer, 'n baie… Lees meer »
AG GENADE TOG – NOU GAAN HULLE VASSTEL SY OUMA OF OUPA HET EEN OF ANDER PROBLEEM GEHAD EN NOU IS DIT KAMSTIG OOREERFLIK!!!!
Verstaan ek nou reg volgens 'n vorige berig was die DNS toetse wat geneem was negatief waarom hom nou weer na 'n sielkundige verwys.